Google, Facebook ติดโผ! ออสเตรเลียออกกฎหมายเก็บภาษีบริษัทข้ามชาติ! - FINNOMENA
จากข่าวที่ออกมาว่า "Google, Facebook ยอมจ่ายภาษีในออสเตรเลีย กว่า 2 พันล้านเหรียญ" จริงๆ แล้วมีความคาดเคลื่อนพอสมควร เพราะจริงๆ แล้ว Google, Facebook ไม่ได้จู่ๆ หันมา "ยอมจ่ายภาษี" ง่ายๆ
4 ก.ค. 2560

จากข่าวที่ออกมาว่า “Google, Facebook ยอมจ่ายภาษีในออสเตรเลีย กว่า 2 พันล้านเหรียญ” จริงๆ แล้วมีความคาดเคลื่อนพอสมควร เพราะจริงๆ แล้ว Google, Facebook ไม่ได้จู่ๆ หันมา “ยอมจ่ายภาษี” ง่ายๆ
แต่จริงๆ แล้วมันคือกฎหมายฉบับใหม่ของออสเตรเลีย ที่พยายามเก็บภาษีบริษัทข้ามชาติทุกราย ที่เพิ่งมีผลบังคับใช้ในวันที่ 1 กรกฎาคม 2017
โดยกฎหมายฉบับนี้ชื่อว่า Diverted Profits Tax (DPT) มันคือกฎหมายที่เพิ่มอำนาจให้คณะกรรมการภาษี ให้มีอำนาจเรียกเก็บภาษีของบริษัทข้ามชาติ
บริษัทที่เข้าข่ายจะต้องมีรายได้ทั่วโลกมากกว่า 1 พันล้านดอลลาร์ออสเตรเลียต่อปี และมีรายได้ในออสเตรเลียมากกว่า 25 ล้านดอลลาร์ออสเตรเลีย โดยจะต้องเสียภาษีในอัตรา 40% ซึ่งสูงกว่าอัตราภาษีนิติบุคคลของออสเตรเลียที่กำหนดไว้ 30%
ซึ่งบริษัทที่เข้าข่ายก็คือบริษัทที่เราคุ้นชื่อกันดีอย่าง Apple, Google, Facebook นั่นเอง ไปจนถึงบริษัทข้ามชาติในอุตสาหกรรมอื่นๆ กว่า 175 บริษัท
ดังนั้นในข่าวนี้คงไม่ได้แปลว่า “Google, Facebook ยอมจ่ายภาษีให้ออสเตรเลียแล้ว” แต่เป็น “ออสเตรเลียออกกฎหมายใหม่เพื่อเก็บภาษีบริษัทข้ามชาติ”
ซึ่งบริษัทข้ามชาติจะยอมจ่ายหรือไม่ ก็เป็นเรื่องที่ต้องติดตามกันต่อไป เช่นเดียวกับกระแสความพยายามเก็บภาษีบริษัทออนไลน์ต่างชาติของบ้านเรา
ที่มา : https://www.blognone.com/node/93673
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: